21. Menneskerettigheder: Burma
B5-0437, 0446, 0451, 0461 og 0470/2000
Europa-Parlamentets beslutning om Burma
Europa-Parlamentet,
Cdash der henviser til sine tidligere beslutninger om Burma, navnlig beslutningen af 16. september 1999(1),
A. der henviser til, at det den 27. maj 2000 vil være 10 år siden, at Aung San Suu Kyi valgtes til præsi-
dent af et stort flertal af Burmas befolkning, da Nationalforbundet for Demokrati (NLD) vandt 392 afde 485 pladser i parlamentet gennem frie og retfærdige valg, og at det valgte parlament, der nu
repræsenteres af CRPP, endnu ikke har fået lov til at træde sammen,
B. der henviser til, at mange tusind mennesker er døde, og mange hundrede tusind mennesker er flygtet
til nabolande, f.eks. Indien, Thailand og Malaysia, hvor de i årevis har boet i flygtningelejre og erafhængige af humanitær bistand fra ngo’er og de pågældende nabolande,
C. der beklager SPDC’s fortsatte intimidering af og restriktioner mod Aung San Suu Kyi, der for nylig
blev truet med fængsel, og andre NLD-medlemmer, der igen blev fængslet i 1999, i mange tilfælde
under elendige forhold uden tilstrækkelig mad og lægehjælp,
D. der fordømmer arrestationen af 40medlemmer af NLD’s ungdomsafdeling og af U Aye Thar Aung fra
Det Arakanske Forbund for Demokrati i april 2000 samt af den 82-årige Nai Tun Shein fra Den
Monske Nationale Demokratiske Front og Kyin Shin Htan fra Den Zomiske Nationalkongresi november 1999, efter at de havde talt med Alvaro de Soto, på daværende tidspunkt FN’s særlige
udsending i Burma, og tilbageholdelsen af den 83-årige Saw Mra Aung, talsmand for CRPP, der har
været arresteret, siden komitéen blev dannet i september 1998,
E. der er dybt bekymret over rapporter om særlige guerilla-gengældelsesenheder i den burmesiske hær,
der har til opgave at henrette enhver civil person i den karenske stat, der mistænkes for forbindelse tilDen Karenske Nationale Union (KNU),
F. der henviser til, at et stort antal mennesker i selve Burma også er blevet flyttet til nye områder, hvilket
har resulteret i, at hele samfund er gået i opløsning og sunket ned i dyb fattigdom,
G. der henviser til, at den burmesiske hær ifølge rapporter har verdens største andel af børnesoldater,
H. der henviser til, at Den Internationale Arbejdsorganisations (ILO) styrende organ i slutningen af marts
2000 dokumenterede, at SPDC opretholder en ordning med tvangsarbejde uden nogen tegn på for-
bedringer, og opfordrede sine medlemslande og internationale organisationer til at afstå fra samarbejdemed landet,
I. der henviser til, at Verdensbanken i en rapport for nylig påpegede, at en konstruktiv økonomisk
reform ikke kan gennemføres effektivt uden fremskridt hen imod demokratisering,
J. der henviser til, at næsten alle universiteter i Burma har været lukket siden december 1996, og at de i
de sidste 12 år har været åbne i mindre end 3 år,
(1) EFT C 54 af 25.2.2000, s. 111.C 59/284 DA 23.2.2001 De Europæiske Fællesskabers Tidende
Torsdag, den 18. maj 2000
K. der henviser til, at europæiske multinationale olieselskaber ifølge rapporter tegner sig for en tredjedel
af samtlige udenlandske investeringer i Burma, hvilket i høj grad kommer SPDC til gavn,
L. der henviser til, at Det Forenede Kongeriges regering har opfordret Premier Oil til at trække sig ud af
Burma,
M. der glæder sig over, at Rådet har strammet op på sin fælles holdning til Burma og indføjet et forbud
mod eksport af udstyr, der kan anvendes til intern undertrykkelse eller terrorisme, navngivet de per-
soner i styret og dets støtter, som visumforbuddet gælder, og krævet indfrysning af de midler, somdisse personer har placeret i udlandet,
N. der imidlertid bemærker, at Rådet stadig ikke har svaret på Aung San Suu Kyis anmodning om ind-
førelse af økonomiske sanktioner og ikke har truffet nogen mærkbare økonomiske foranstaltningermod SPDC, og som bemærker, at USA allerede har standset sine investeringer i Burma,
O. der beklager, at Sammenslutningen af Stater i Sydøstasien (ASEAN) på sit møde i Rangoon den 1. og
2. maj 2000, der bragte ministre fra de 10 medlemslande samt Japan og Kina sammen, tillod, atmilitærregimet brugte det som en platform til at fremme egne politiske interesser,
1. beklager dybt, at ASEAN på sit todagesmøde for regionens økonomiministre undlod at rejse det
grundlæggende spørgsmål vedrørende respekt for menneskerettighederne;
2. opfordrer SPDC til at indgå i en meningsfuld dialog med den demokratiske opposition og etniske
grupper;
3. opfordrer igen SPDC til omgående at frigive alle politiske fanger, til at afstå fra menneskerettigheds-
krænkelser og til at give politiske partier mulighed for at virke frit;
4. opfordrer SPDC til at stoppe sin udbredte praksis med tvangsarbejde og de dermed forbundne men-
neskerettighedskrænkelser, der af ILO er beskrevet som en forbrydelse mod menneskeheden;
5. opfordrer SPDC til at åbne alle universiteterne, således at civilbefolkningen og ikke kun den militære
elite får adgang til højere uddannelse, og opfordrer desuden SPDC til at ophøre med at rekruttere børne-
soldater og i stedet sende disse børn i skole;
6. opfordrer Rådet til at kræve, at alle europæiske selskaber ophører med at investere i Burma;7. mener, at regeringerne i EU’s medlemsstater bør advare deres borgere mod at besøge Burma som
turister, bl.a. fordi mange nye turistfaciliteter også er blevet skabt gennem tvangsarbejde;
8. mener, at det er på høje tid, at EU’s medlemsstater fastlægger en fælles politik over for Burma, og
opfordrer Kommissionen og Rådet til at træffe afgørende beslutninger om dette emne snarest muligt;
9. bekræfter betydningen af EU-ASEAN-samarbejdet og -partnerskabet, men støtter udelukkelsen af
Burma fra ASEAN-EU-processen og understreger, at Burmas militærregime ikke bør få lov til at deltage i
mødet mellem højtstående embedsmænd fra ASEAN og EU i juni 2000;
10. pålægger sin formand at sende denne beslutning til Rådet, Kommissionen, medlemsstaternes og EU-
ansøgerlandenes regeringer, ASEAN og dens medlemsstater samt Burmas, Indiens, Kinas og Japans
regeringer.23.2.2001 DA C 59/285 De Europæiske Fællesskabers Tidende
Torsdag, den 18. maj 2000